O barranco d'Oliván u barranco de Bergusa ye un barranco pirenenco aragonés que naixe en o Sobrepuerto en a baixant oriental de l'Auturía (en o termin municipal de Yebra de Basa), esnaviesa un troz por o termin municipal de Broto por debaixo d'o cuello Basarán, a on que i traza un recolón marcato, en o que ye o extremo más occidental d'a comarca de Sobrarbe, y desemboca en o río Galligo en o municipio de Biescas, en estando pues tornato ta l'Alto Galligo. Pasa por os lugars de Bergusa y Oliván. Os suyos afluents principals son o barranco de Bergusa y o barranco d'Ainielle.